open-index/open-wikipedia-markdown huggingface dataset:
Χορηγός (αρχαίο θέατρο)

Ο **χορηγός** (ετυμ. χορός και ηγούμαι) στην αρχαία Αθήνα ονομάζονταν κυριολεκτικά ο αρχηγός του θεατρικού χορού, αλλά και ο κάθε πολίτης που έκανε δωρεές για την ανάπτυξη των πολιτισμικών θεσμών. Το επίσημο αξίωμα ονομάζονταν χορηγία. Στους ρωμαϊκούς χρόνους το αξίωμα ονομάζονταν *χοραγία*.

Η χορηγία ήταν υποχρεωτική δια νόμου για τους 120 πιο εύπορους συγκριτικά πολίτες από την κάθε μία από τις δέκα φυλές της Αθήνας.

Ο χορηγός συγκροτούσε μια ομάδα πολιτών, οι οποίοι υπηρετούσαν στο θέατρο ως χορός, και τους προσέφερε στέγαση αλλά και σίτιση για τις πρόβες. Φρόντιζε για όλες τις ανάγκες τους και συχνά πλήρωνε και τον χοροδιδάσκαλο που τους έκανε μαθήματα. Πλήρωνε τις φορεσιές για τους ηθοποιούς και άλλες έκτακτες ανάγκες, τα «παραχορήματα», τους κομπάρσους, δεύτερο βοηθητικό χορό, και διάφορες άλλες ανάγκες, μέχρι και το γεύμα μετά την παράσταση. Για την προσφορά του αυτή ο χορηγός ανταμείβονταν με κοινωνική καταξίωση, έφερε τον τρίποδα, ενώ το όνομά του αποθανατίζονταν στις επίσημες επιγραφές πριν ακόμα και από τον ποιητή. Στους ρωμαϊκούς χρόνους, ο χοραγός, όπως ονομάζονταν μετά, είχε λιγότερα καθήκοντα και ήταν υπεύθυνος μόνο για τις ενδυμασίες των ηθοποιών. 

## Πηγές
* Αριστοφάνης Αχαρνής 1154
* Πλαύτος Curc. 462–486
* Soi Agelidis: *Choregische Weihgeschenke in Griechenland*, Bonn 2009.
* Horst-Dieter Blume: *Einführung in das antike Theaterwesen*, 3. Auflage, Darmstadt 1991.

## Εξωτερικοί σύνδεσμοι
Ο θεσμός της χορηγίας

## Παραπομπές


Κατηγορία:Αρχαίο ελληνικό θέατρο
Πλάβνικ

Το **Πλάβνικ** (κροατικά: *Plavnik*) είναι νησί της Κροατίας στην Αδριατική Θάλασσα. Έχει έκταση 8,6 τετρ. χλμ. και είναι ακατοίκητο σύμφωνα με την απογραφή του 2001.

## Παραπομπές


Πλαβνικ
Ζλάριν

Το **Ζλάριν**, (κροατικά: *Zlarin*) είναι νησί της Κροατίας στην Αδριατική Θάλασσα. Έχει έκταση 8  τ.χλμ.  και 276 κατοίκους σύμφωνα με την απογραφή του 2001. Πρωτεύουσα του νησιού είναι το Ζλάριν.

## Παραπομπές


Ζλάριν
Εθνική Νήσων Φερόε Κ-21 (ποδόσφαιρο ανδρών)

Η **Εθνική Ελπίδων Νήσων Φερόε** ιδρύθηκε στις 13 Νοεμβρίου 1999 από τους Τζέιμς Κόν και Φιοντόρ Αζέφοφ.
Σήμερα η Εθνική είναι στην 78η θέση της Παγκόσμιας Κατάταξης της ΦΙΦΑ . Στην Ευρωπαϊκή Κατάταξη της ΦΙΦΑ είναι στην 38η από τις 52 θέσεις .

## Ιστορία
Το 2006 ανακοινώθηκε ότι οι Νήσοι Φερόε θα δημιουργήσουν εθνική ομάδα U21 η οποία θα συμμετάσχει στα προκριματικά του Ευρωπαϊκού πρωταθλήματος ποδοσφαίρου Ελπίδων. Από τότε, οι Νήσοι Φερόε αντιπροσωπεύονται σε όλα τα ηλικιακά επίπεδα U15, U17, U19 και U21. Στις αρχές του 2007 η ομοσπονδία της χώρας εργοδότησες δύο προπονητές, τους Heðin Askham και Bill McLeod Jacobsen για όλες τις εθνικές ομάδες νέων. Για την πρώτη περίοδο κλήθηκαν 34 ποδοσφαιριστές για προπόνηση.

Κατηγορία:Εθνική Νήσων Φερόε (ποδόσφαιρο)
Νησοι Φεροε
Χρήστος Αγγελομάτης

Ο **Χρήστος Εμ. Αγγελομάτης** (1899 ή 1903 - 1979) ήταν δημοσιογράφος, συγγραφέας και μεταφραστής, από τη Σμύρνη, με καταγωγή από τη Χίο.

## Βιογραφία
Ο Αγγελομάτης γεννήθηκε στη Σμύρνη. Ως έτος γέννησης αναφέρεται το 1899 και το 1903. Εκεί φοίτησε στο Ελληνογαλλικό Λύκειο του Χρήστου Αρώνη. Ξεκίνησε τη σταδιοδρομία του στο χώρο του τύπου ως συνεργάτης της εφημερίδας *Εστία* της γενέτειράς του. Μετά τη Μικρασιατική καταστροφή ήλθε στην Ελλάδα όπου ασχολήθηκε, επίσης, με τη δημοσιογραφία. Συνεργάστηκε με διάφορα έντυπα, όπως η εφημερίδα *[[Νέα Ημέρα]]*, *[[Τα Χρονικά]]*, ο *Ελληνικός Ταχυδρόμος*, τα περιοδικά *Ναυτική Ελλάς*, *Ελληνική Δημιουργία*, 
*Νεολαία*, Πολλές από τις μελέτες του δημοσιεύτηκαν κατά το δεύτερο μισό της δεκαετίας του 1930 στη *[[Νέα Εστία]]*. Ως μεταφραστής, ο Αγγελομάτης ασχολήθηκε με την απόδοση στα ελληνικά διηγημάτων της ξένης λογοτεχνίας.

Διετέλεσε αρχισυντάκτης και διευθυντής σύνταξης στις αθηναϊκές εφημερίδες *[[Σκρίπ]]*, ''Ακρόπολις'' και ''Εστία''. Επίσης συνεργάστηκε με την βορειοελλαδική εφημερίδα ''Μακεδονία'', υπογράφοντας τις συνεργασίες του ως *Βόρειος*. Στην κατοχική περίοδο έπαψε να δημοσιογραφεί, από αντίδραση στην επιβληθείσα λογοκρισία. Υπήρξε πρόεδρος της Ένωσης Κριτικών Θεάτρου και Μουσικής, μέλος της Ε.Σ.Η.Ε.Α. και της Ένωσης Ελλήνων Λογοτεχνών.

Ο Αγγελομάτης απεβίωσε στην Αθήνα το 1979.

## Εργογραφία
Το συγγραφικό του έργο καλύπτει θέματα ιστορικά, μελέτες, κριτική βιβλίου και θεάτρου. 
* *Χρονικόν μεγάλης τραγωδίας (Το έπος της Μικράς Ασίας)*, Βιβλιοπωλείον της Εστίας, 1923, 52005 (Βραβείο Ακαδημίας Αθηνών).
* *Ο αναγεννώμενος φοίνιξ. Από τον Ρήγα εις τον Όθωνα: σημειώματα από την ιστορίαν του ελληνικού έθνους, 1800-1845* [συλλογή ιστορικών δοκιμίων], Βιβλιοπωλείον της Εστίας, 1949.
* *Ελληνικά ρωμαντικά χρόνια. Άνθρωποι, ιδέες, ζωή*, Βιβλιοπωλείον της Εστίας, 1956 (Βραβείο Ακαδημίας Αθηνών). 
* *Η απελευθέρωση των Αθηνών. Ο Μεντρεσές και οι αναμνήσεις του* [μεταθανάτια έκδοση], Μουσείο της Πόλεως των Αθηνών - Ίδρυμα Βούρου-Ευταξία & Εταιρεία Αρχειακών Μελετών και Εκδόσεων «Ο Μικρός Ρωμηός», 2007 (με επιμέλεια του Ελευθέριου Γ. Σκιαδά).

Επιπλέον, υπήρξε επιμελητής της έκδοσης των *Απάντων* του Κώστα Κρυστάλλη (Βιβλιοπωλείον της Εστίας, 1939), καθώς και των απάντων του Κώστα Καρκαβίτσα (1871-1959), αδελφού του Ανδρέα (*Ο Διαολής και άλλα διηγήματα*, Εκδόσεις Πυρσός, 1939).

## Παραπομπές


Κατηγορία:Έλληνες δημοσιογράφοι του 20ού αιώνα
Πόλεμοι των Χουσιτών

thumb|right|250px|
Η **επανάσταση των Χουσιτών** έφερε μεγάλη αναταραχή στην Κεντρική Ευρώπη και άνοιξε το δρόμο για την ευρωπαϊκή θρησκευτική μεταρρύθμιση.

## Εμφάνιση
Κατά τον 15ο αιώνα, εμφανίστηκε στην Κεντρική Ευρώπη το κίνημα των Χουσιτών ή **Ουσσιτών**, των οπαδών του μεταρρυθμιστή Γιαν Χους. Οι Χουσίτες ενδιαφέρθηκαν για κοινωνικά ζητήματα και ενίσχυσαν την τσεχική εθνική συνείδηση.Πέτυχαν σημαντικές νίκες εναντίον των αυτοκρατορικών σταυροφόρων της Ρωμαιοκαθολικής Εκκλησίας, κάτι που αποδίδεται στο θρησκευτικό τους ζήλο και την ηγετική φυσιογνωμία του Χους.

## Διαχωρισμός
Χωρίστηκαν σε δυο στρατόπεδα: τους μετριοπαθείς **ουτρακιστές** και τους ριζοσπάστες **θαβωρίτες**. 

Σύμβολο των ουτρακιστών ήταν το άγιο Δισκοπότηρο. Το όνομά τους προέρχεται από τη λατινική φράση "sub utraque specie", που σημαίνει "και στα δυο είδη". Η Θεία Κοινωνία και το αντίδωρο φυλάσσονταν μόνο για τον κλήρο. Πράγματι, η Ρωμαιοκαθολική Εκκλησία για να κάνει οικονομία στον οίνο τον είχε καταργήσει για τον λαό (ακόμη και σήμερα τον χρησιμοποιεί στην κοινωνία μόνον για τους ιερείς). Στον λαό έδιδε μόνον άρτο ισχυριζόμενη ότι η μία ουσία περιελάμβανε και την άλλη.

Το χουσιτικό κίνημα ριζοσπαστικοποιήθηκε γρήγορα και πέρασε στα χέρια των συντεχνιών, ενώ ο ρόλος των κατώτερων στρωμάτων του πληθυσμού και η αυξημένη μαχητικότητα των χωρικών έδωσαν την ηγεμονία στους θαβωρίτες, την πιο δυναμική τάση του κινήματος. Οι θαβωρίτες πήραν το όνομά τους από τον οικισμό τους, Τάμπορ, όπου ζούσαν εφαρμόζοντας κοινοκτημοσύνη. Κέρδισαν στρατιωτικές νίκες και η επίδραση τους εξαπλώθηκε στη Γερμανία, τη Γαλλία και την Ισπανία.
 
Το 1434 ο στρατός των θαβωριτών νικήθηκε κατά κράτος στη μάχη του Λίπανι από τους συντηρητικούς Χουσίτες και το 1452 καταλήφθηκε και η ίδια η πόλη Θαβώρ, ενώ βασιλιάς έγινε ο μετριοπαθής χουσίτης Γεώργιος του Ποντιέμπραντι ή Ποντέμπραντι.

Το 1420, με αρχηγό τον Γιαν Ζίζκα, οι Χουσίτες κερδίζουν τη μάχη του Βίτκοβ και τη μάχη του Βίσεχραντ.

Το 1485, γίνεται η επανάσταση των Χουσιτών στην Πράγα.

Αξιομνημόνευτο γεγονός είναι οι επανειλημμένες επαφές Τσέχων Ουσιτών με Έλληνες (Βυζαντινούς) θεολόγους, με αποκορύφωμα επιστολή υπογεγραμμένη από τον Πατριάρχη Γεννάδιο Σχολάριο και άλλους επιφανείς κληρικούς της Κωνσταντινούπολης (1452) σε υποστήριξη των Τσέχων Ουσιτών έναντι της Ρώμης (η επιστολή αυτή εκτίθεται στο Εθνικό Μουσείο). Τσέχοι Ουσίτες ήθελαν τον Έλληνα Ιάκωβο Παλαιολόγο να εκλεγεί ως Αρχιεπίσκοπος Πράγας. Ο τελευταίος, μοναχός, φιλόλογος και θρησκευτικός μεταρρυθμιστής από τη Χίο, καταδιωκόμενος από την Ιερά Εξέταση, κατέφυγε στην Αυλή του Αυτοκράτορα της Αγίας Ρωμαϊκής Αυτοκρατορίας Φερδιναρδου Α’, ο οποίος είχε την έδρα του τότε στην Πράγα.

## Παραπομπές

## Εξωτερικοί σύνδεσμοι

*Σύντομη ιστορία της Τσεχίας - πρεσβεία Τσεχικής Δημοκρατίας στην Αθήνα
* Οι Θαβωρίτικες κοινότητες του 15ου αιώνα 
*Ιστορία και πάλη των τάξεων

Κατηγορία:Ιστορία της Βοημίας
Κατηγορία:Θρησκευτική ιστορία
Ματθίας της Αγίας Ρωμαϊκής Αυτοκρατορίας

Ο **Ματθίας** (*Matthias*, Βιέννη, 24 Φεβρουαρίου 1557 - Βιέννη, 20 Μαρτίου 1619) ήταν αυτοκράτορας της Αγίας Ρωμαϊκής Αυτοκρατορίας (1612 - 1619), βασιλιάς της Ουγγαρίας και της Κροατίας ως *Ματθίας Β΄* (1608 - 1619) και βασιλιάς της Βοημίας (1611 - 1619). Ήταν μέλος του Οίκου των Αψβούργων.

## Βιογραφικά στοιχεία
Το 1612, όταν ο Αχμέτ Α΄ επιτέθηκε στην Αυστροουγγαρία, αυτός ετοίμασε στρατό 20.000 ανδρών και ετοιμάστηκε να τον πολεμήσει. Τον Νοέμβριο του 1612 κατάφερε να νικήσει τον Αχμέτ Α΄ στο Κέτσκεμετ και λίγες μέρες αργότερα στο Ζάλαεγκερζεγκ. Ο Αχμέτ Α΄ παράτησε τα σχέδια του και επέστρεψε στην Κωνσταντινούπολη. Το 1615 επιτέθηκε στους Παξούς και έτσι άρχισε ξανά ο πόλεμος. Μετά από λίγο ο Αχμέτ κατάκτησε και την Κέρκυρα και τον Ιούνιο του 1616 επιτέθηκε στο Παλέρμο, όμως έχασε στη Μάχη της Τζέλα και έτσι απέσυρε τα σχέδια του. Τον Αύγουστο του 1616 ο Αχμέτ Α΄ επιτέθηκε στους Παξούς και τους κατέκτησε, ενώ τον Μάρτιο του 1617 κατέκτησε την Κέρκυρα.

Στις 21 Νοεμβρίου ο Ματθίας επιτέθηκε στην Ριέκα, την οποία και κατέκτησε. Τον Νοέμβριο του 1618 ο Ματθίας επιτέθηκε στην Λιουμπλιάνα, αλλά μετά από μια σύντομη μάχη αναγκάστηκε να υποχωρήσει. Το 1618 ξέσπασε η εξέγερση της Βοημίας, η πρώτη φάση του Τριακονταετούς Πολέμου. Πέθανε το 1619. Τον διαδέχθηκε ο εξάδελφός του, Φερδινάνδος Β΄.

## Οικογένεια
Νυμφεύτηκε το 1611 την Άννα των Αψβούργων, κόρη του Φερδινάνδου Β΄ της Πέραν Αυστρίας· δεν απέκτησαν απογόνους.

## Πρόγονοι




## Παραπομπές



Κατηγορία:Αυτοκράτορες της Αγίας Ρωμαϊκής Αυτοκρατορίας
Κατηγορία:Βασιλείς της Βοημίας
Κατηγορία:Βασιλείς της Ουγγαρίας
Κατηγορία:Οίκος των Αψβούργων
Έκλειψη Ηλίου της 29ης Μαΐου 1919

[thumb|right|250px|Φωτογραφία του ηλιακού [Στέμμα (Αστρονομία)|στέμματος κατά τη διάρκεια της έκλειψης του 1919]]
Η **ολική έκλειψη Ηλίου της 29ης Μαΐου 1919** είναι φημισμένο αστρονομικό γεγονός με το οποίο επαληθεύτηκε για πρώτη φορά το φυσικό φαινόμενο της καμπύλωσης της τροχιάς φωτός υπό την επήρεια πεδίου βαρύτητας, έτσι όπως το είχε προαναγγείλει ο Αϊνστάιν με τη Γενική θεωρία της Σχετικότητας.

Η έκλειψη του Ήλιου παρατηρήθηκε από επιστήμονες υπό τη διεύθυνση του Έντινγκτον από την ηφαιστειογενή νήσο Πρίνσιπε. Πίσω από τον Ήλιο στον ουρανό βρίσκονταν το ανοικτό αστρικό σμήνος των Υάδων, έτσι ώστε το πείραμα είχε ευνοϊκούς όρους διεξαγωγής.

## Πηγές
*  McEvoy, J. P.: *Sonnenfinsternis. Die Geschichte eines Aufsehen erregenden Phänomens.* Berlin Verlag, Berlin 2001, ISBN 3-8270-0372-5
*  Dyson, F. W., Eddington, A. S., Davidson, C.: *A Determination of the Deflection of Light by the Sun's Gravitational Field, from Observations Made at the Total Eclipse of May 29, 1919.* Philosophical Transactions of the Royal Society of London. Series A, Containing Papers of a Mathematical or Physical Character, Volume 220, pp. 291-333 (1920) (PDF)

## Εξωτερικοί σύνδεσμοι
* Ιστοσελίδα της ΝΑΣΑ

Κατηγορία:Εκλείψεις
Κατηγορία:Ιστορία της αστρονομίας
Κατηγορία:Ήλιος
Σοσιαλδημοκρατικό Κόμμα (Εσθονία)

Το **Σοσιαλδημοκρατικό Κόμμα** (εσθ. *Sotsiaaldemokraatlik Erakond*) είναι ένα εσθονικό σοσιαλδημοκρατικό κόμμα. Ηγέτης του είναι ο Σβεν Μίκσερ. Είναι μέλος του Ευρωπαϊκού Σοσιαλιστικού Κόμματος από από τις 16 Μαΐου 2003 και της Σοσιαλιστικής Διεθνούς από το Νοέμβριο του 1990. 

Το κόμμα ήταν γνωστό στο παρελθόν ως **Μετριοπαθείς του Λαϊκού Κόμματος** (εσθ. *Rahvaerakond Mõõdukad*), ενώ στις εκλογές του 2003 κατέλαβε το 7% και 6 έδρες στο Εσθονικό Κοινοβούλιο. Ήταν το πιο επιτυχημένο κόμμα στις ευρωεκλογές του 2004, κερδίζοντας το 36,8% των ψήφων και 3 έδρες. 

Κατηγορία:Εσθονικά πολιτικά κόμματα
Κατηγορία:Σοσιαλδημοκρατικά κόμματα
Κατηγορία:Σοσιαλιστική Διεθνής
Έκλειψη Ηλίου της 28ης Μαΐου 585 π.Χ.

Η **έκλειψη Ηλίου της 28ης Μαΐου 585 π.Χ.** είναι φημισμένο αστρονομικό γεγονός που ίσως να επηρέασε την παγκόσμια ιστορία. Είναι επίσης η πρώτη έκλειψη Ηλίου, που γνωρίζουμε ότι προβλέφτηκε με ακρίβεια ως προς το χρόνο και τον τόπο που θα γινόταν. 
## Η πρόβλεψη
Την προέβλεψε ο Έλληνας Θαλής ο Μιλήσιος.Ο Ηρόδοτος που μας δίνει την αρχαιότερη αναφορά για τον Θαλή, υποστηρίζει ότι ο Θαλής προέβλεψε το έτος που θα γινόταν η έκλειψη. Ξέρουμε ότι ο Θαλής ταξίδεψε στην Αίγυπτο, ενώ δεν υπάρχουν αναφορές για παραμονή του Θαλή στην Βαβυλώνα.Το ταξίδι όμως δεν αποδεικνύει ότι απόκτησε γνώση από τους Αιγύπτιους, ή έστω, τους Βαβυλώνιους.Η πιο λογική εκδοχή είναι ότι ο Θαλής διδάχτηκε την αστρονομία στην γενέτειρά του. Πολλοί είναι οι μελετητές που υποστηρίζουν ότι ο Θαλής γνώριζε τον κύκλο του Σάρος, και ότι ο ίδιος όντας στην Αίγυπτο ή στην Μεσοποταμία είχε παρατηρήσει την έκλειψη του Ήλιου της 18 Μαΐου 603 π.Χ., ή έλαβε γνώση αυτής.Παραμένει μία υπόθεση αυτό όμως, δηλαδή αναπόδεικτο θεώρημα. 
## Η μάχη στον ποταμό Άλυ
Την ώρα που έγινε η έκλειψη ήταν έτοιμοι οι Λυδοί να πολεμήσουν τους Μήδους στον ποταμό Άλυ, οι οποίοι βρίσκονταν ήδη επί πέντε χρόνια σε εμπόλεμη κατάσταση αναμεταξύ τους χωρίς η μια μεριά να υπερισχύει της άλλης. Με την συσκότιση του ουρανού επήλθε τέτοιος τρόμος στους μαχομένους, που αποφάσισαν να σταματήσουν τον πόλεμο. Οι στρατηγοί των Λυδών ήταν προειδοποιημένοι επειδή γνώριζαν την πρόβλεψη της έκλειψης, ενώ οι Μήδοι ερμήνευσαν το αναπάντεχο γεγονός ως κακό οιωνό που τους είχε στείλει κάποιος θεός. Έτσι, ενώ είχαν την στρατιωτική υπεροχή, σταμάτησαν να πολεμούν και έκλεισαν συμφωνία ειρήνης χωρίς να γίνει μάχη.

Σήμερα οι αστρονόμοι υπολογίζουν ότι η στιγμή της έκλειψης έγινε αργά το απόγευμα. 

## Πηγές
* Neugebauer O.: *The Exact Sciences in Antiquity*. 2nd ed., Dover Publications, 1969, ISBN 0-486-22332-9, S. 142 f.
* Neugebauer O.: *A History of Ancient Mathematical Astronomy*. Springer, Berlin 1975, ISBN 3-540-06995-X, S. 604
* Mosshammer, A. A.: *Thales' Eclipse*. Transactions of the American Philological Association 111 (1981), S. 145 (http://links.jstor.org/sici?sici=0360-5949%281981%29111%3C145%3ATE%3E2.0.CO%3B2-Z)
* Panchenko, D.: *Thales's Prediction of a Solar Eclipse*. Journal for the History of Astronomy xxv (1994), (PDF, 1.5 MB)
* Stephenson F.R., Fatoohi L.J.: *Thales's Prediction of a Solar Eclipse*. Journal for the History of Astronomy xxviii (1997), S. 279 (PDF, 312 KB)

## Εξωτερικοί σύνδεσμοι
* Internet Encyclopedia of Astronomy
* McTudor Biography 
* NASA: Genauer Verlauf der Sonnenfinsternis 
* NASA: Technische Daten der Sonnenfinsternis

Κατηγορία:Ιστορία της αστρονομίας
Κατηγορία:Εκλείψεις
Κατηγορία:Ήλιος
1968 Μελτρέτερ

Ο **Μελτρέτερ (Mehltretter)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,643. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού ηλιακού φυσικού και αστρονόμου Γιοχάνες Πέτερ Μελτρέτερ (*Johannes Peter Mehltretter*, 1934-1982) - η ονομασία δόθηκε δεκαετίες μετά την ανακάλυψη.

## Φυσικά χαρακτηριστικά
Ο φασματικός τύπος του Μελτρέτερ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μελτρετερ
1969 Αλαίν

Ο **Αλαίν (Alain)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,60. Ανακαλύφθηκε το 1935 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από το μικρό όνομα του Alain Vanheste, συζύγου της εγγονής του Αρέντ.

## Φυσικά χαρακτηριστικά
Η μέση διάμετρος του Αλαίν εκτιμάται σε 24,37 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,068 ± 0,016.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλαιν
1970 Σουμερία

μικρογραφία|Η τροχιά του αστεροειδούς 1970 Σουμερία
Η **Σουμερία (Sumeria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,123. Ανακαλύφθηκε το 1954 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά της από την κοιτίδα των Σουμερίων.

## Φυσικά χαρακτηριστικά
Η μέση διάμετρος της Σουμερίας εκτιμάται σε 21,88 χιλιόμετρα. Ο φασματικός τύπος της είναι **Ch** (κατά SMASSII), ενώ το γεωμετρικό άλβεδό της είναι 0,0585 ± 0,013.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουμερια
1971 Χαγκιχάρα

Ο **Χαγκιχάρα (Hagihara)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1955 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Ιάπωνα αστρονόμου Χαγκιχάρα Γιουσούκε (萩原 雄祐, 1897-1979).

## Φυσικά χαρακτηριστικά
Τα φυσικά χαρακτηριστικά του Χαγκιχάρα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαγκιχαρα
1972 Γι Ξινγκ

Ο **Γι Ξινγκ (Yi Xing)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,226. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του Κινέζου αστρονόμου Γι Ξινγκ.

## Φυσικά χαρακτηριστικά
Τα κυρίως φυσικά χαρακτηριστικά του Γι Ξινγκ είναι άγνωστα. Ο Γι Ξινγκ περιστρέφεται γύρω από τον εαυτό του μία φορά κάθε 10 ως 18 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γι Ξινγκ
Κόμμα Ανεξαρτησίας Ηνωμένου Βασιλείου

Το **Κόμμα Ανεξαρτησίας Ηνωμένου Βασιλείου** (αγγλ: *UK Independence Party* (UKIP), ουαλ: *Plaid Annibyniaeth y Deyrnas Unedig*) είναι ένα ευρωσκεπτικιστικό κόμμα του Ηνωμένου Βασιλείου. Το κόμμα ιδρύθηκε πάνω στην ιδέα της εξόδου του Ηνωμένου Βασιλείου από την Ευρωπαϊκή Ένωση, αλλά έχει μετατραπεί σε κόμμα με πλήρες μανιφέστο. 

Ο αρχηγός του κόμματος, Νάιτζελ Φάρατζ, επανεξελέγη ως πρόεδρος του κόμματος το 2010, ενώ είχε επίσης διατελέσει πρόεδρος του κόμματος την περίοδο 2006–2009. Ο ίδιος επίσης είναι εκλεγμένος ευρωβουλευτής του κόμματος από το 1999 και ιδρυτικό μέλος του κόμματος αφού εγκατέλειψε το Συντηρητικό κόμμα το 1992 ύστερα από την υπογραφή της Συνθήκης του Μάαστριχτ από το τελευταίο.

Στις Ευρωεκλογές του 2009, το Κόμμα Ανεξαρτησίας κατέλαβε το 16,5% των ψήφων και 13 έδρες, καθιστώντας το ως το δεύτερο μεγαλύτερο βρετανικό κόμμα του Ευρωπαϊκού Κοινοβουλίου, πίσω από το Συντηρητικό κόμμα και μπροστά από το Εργατικό κόμμα, ισοφαρίζοντάς το σε αριθμό εδρών. Στις εκλογές του 2010, το κόμμα κέρδισε συνολικά το 3,1% των ψήφων, αυξημένο κατά 0,9% από τις εκλογές του 2005. Στις αυτοδιοικητικές εκλογές του 2011, το κόμμα κέρδισε για πρώτη φορά στην ιστορία του την πλειοψηφία των εδρών σε δημοτικό συμβούλιο, στην πόλη Ράμσεϊ, καθώς και άλλους επτά στην Αγγλία και έναν στη Βόρεια Ιρλανδία.

Στις 9 Οκτωβρίου 2014, το Κόμμα Ανεξαρτησίας Ηνωμένου Βασιλείου απέκτησε τον πρώτο του βουλευτή στην Βουλή των Κοινοτήτων του Ηνωμένου Βασιλείου, καθώς ο βουλευτής Ντάγκλας Κάρσουελ, ο οποίος αποχώρησε από το Συντηρητικό Κόμμα προκειμένου να ενσωματωθεί στο Κόμμα Ανεξαρτησίας, κέρδισε την επαναληπτική εκλογή για την εκλογική περιφέρεια του Κλάκτον. Αργότερα, στις 20 Νοεμβρίου, ο Μαρκ Ρέκλες έγινε ο δεύτερος βουλευτής του κόμματος, κερδίζοντας επαναληπτική εκλογή για την εκλογική περιφέρεια του Ρότσεστερ εντ Στρούντ. Και οι δύο είχαν παραιτηθεί των βουλευτικών τους αξιωμάτων προκειμένου να πραγματοποιηθούν οι επαναληπτικές εκλογές.

Το 2016 παραιτήθηκε ο αρχηγός του κόμματος Φάρατζ και την ίδια χρονιά εξελέγη η πρώτη γυναίκα στην ηγεσία του κόμματος, η Νταϊάν Τζέιμς.

## Έδρες σε κοινοβούλια

### Αρχηγοί του κόμματος

## Παραπομπές


Κατηγορία:Πολιτικά κόμματα Ηνωμένου Βασιλείου
Κατηγορία:Ευρωσκεπτικιστικά κόμματα στο Ηνωμένο Βασίλειο
Κατηγορία:Συντηρητικά κόμματα
Preußenlied

Το "**Preußenlied**" (Κυριολεκτικά "Το τραγούδι της Πρωσίας" στα Γερμανικά) ήταν ο Εθνικός ύμνος της Πρωσίας από 1830-1840. Λόγω των αρχικών στίχων, ήταν γνωστό και ως "**Ich bin ein Preuße, kennt ihr meine Farben?**" ("Είμαι ένας Πρώσος, ξέρεις τα χρώματα μου;").

## Γερμανικοί στίχοι
1. Ich bin ein Preuße, kennt ihr meine Farben?
:Die Fahne schwebt mir weiß und schwarz voran;
:daß für die Freiheit meine Väter starben,
:das deuten, merkt es, meine Farben an.
:Wie werd ich bang verzagen,
:wie jene will ich's wagen
:|: sei's trüber Tag, sei's heitrer Sonnenschein,
:ich bin ein Preuße, will ein Preuße sein. :| 

2. Mit Lieb und Treue nah ich mich dem Throne,
:von welchem mild zu mir ein Vater spricht;
:und wie der Vater treu mit seinem Sohne,
:so steh ich treu mit ihm und wanke nicht.
:Fest sind der Liebe Bande,
:Heil meinem Vaterlande!
:|: Des Königs Ruf dring in das Herz mir ein:
:Ich bin ein Preuße, will ein Preuße sein. :| 

3. Nicht jeder Tag kann glühn im Sonnenlichte;
:ein Wölkchen und ein Schauer kommt zur Zeit.
:Drum lese keiner mir es im Gesichte,
:daß nicht der Wünsche jeder mir gedeiht.
:Wohl tauschten nah und ferne
:mit mir gar viele gerne;
:|: ihr Glück ist Trug und ihre Freiheit Schein:
:Ich bin ein Preuße, will ein Preuße sein. :| 

4. Und wenn der böse Sturm mich wild umsauset,
:die Nacht entbrennet in des Blitzes Glut,
:hat's doch schon ärger in der Welt gebrauset,
:und was nicht bebte, war des Preußen Mut.
:Mag Fels und Eiche splittern,
:ich werde nicht erzittern;
:|: es stürm, es krach, es blitze wild darein:
:Ich bin ein Preuße, will ein Preuße sein. :| 

5. Wo Lieb und Treu sich um den König reihen,
:wo Fürst und Volk sich reichen so die Hand,
:da muß des Volkes wahres Glück gedeihen,
:da blüht und wächst das schöne Vaterland.
:So schwören wir aufs neue
:dem König Lieb und Treue!
:|: Fest sei der Bund! Ja schlaget mutig ein:
:Wir sind ja Preußen, laßt uns Preußen sein. :| 

6. Und wir, die wir am Ost- und Nordseestrande,
:als Wacht gestellt, gestählt von Wog' und Wind,
:wir, die seit Düppel durch des Blutes Bande
:an Preußens Thron und Volk gekettet sind,
:wir woll'n nicht rückwärts schauen,
:nein, vorwärts mit Vertrauen!
:|: Wir rufen laut in alle Welt hinein:
:Auch wir sind Preußen, wollen Preußen sein! :|

7. Des Preußen Stern soll weithin hell erglänzen,
:des Preußen Adler schweben wolkenan,
:des Preußen Fahne frischer Lorbeer kränzen,
:des Preußen Schwert zum Siege brechen Bahn.
:Und hoch auf Preußens Throne
:im Glanz von Friedrichs Krone
:|: beherrsche uns ein König stark und mild,
:und jedes Preußen Brust sei ihm ein Schild! :|

Κατηγορία:Πρωσία
Κατηγορία:Εθνικοί ύμνοι
Κέβιν Νόλαν

Ο **Κέβιν Άντονι Τζέινς Νόλαν** (γεννημένος στις 24 Ιουνίου 1982) είναι ένας Άγγλος επαγγελματίας ποδοσφαιριστής, ο οποίος αγωνίζεται και είναι ταυτόχρονα αρχηγός της Γουέστ Χαμ Γιουνάιτεντ, ομάδας της αγγλικής Πρέμιερ Λιγκ. Αγωνίζεται ως επιθετικός μέσος, ενώ έχει εκπροσωπήσει την Αγγλία στην ηλικιακή κατηγορία U-21.

Έχοντας μεγαλώσει στην συνοικία Τόξτεθ του Λίβερπουλ, ο Νόλαν υπέγραψε στην Μπόλτον Γουόντερερς, σε ηλικία 16 ετών. Μέλος της ομάδας που επικράτησε της Πρέστον Νορθ Εντ στα *play-offs* ανόδου της Τσάμπιονσιπ του 2001, εξασφαλίζονξτας έτσι την άνοδο στην Πρέμιερ Λιγκ, σύντομα καθιερώθηκε ως βασικό στέλεχος της πρώτης ομάδας του συλλόγου. Σκόραρε στη νίκη της Μπόλτον επί της Μάντσεστερ Γιουνάιτεντ στο Ολντ Τράφορντ στις δύο πρώτες σεζόν του στην κορυφαία κατηγορία του αγγλικού ποδοσφαίρου, καθώς και σημαντικά τέρματα τα οποία βοήθησαν την Μπόλτον να τερματίζει σταθερά στο πρώτο μισό του βαθμολογικού πίνακα της Πρέμιερ Λιγκ. Ο Νόλαν ήταν επίσης βασικό στέλεχος της ομάδας της Μπόλτον που προκρίθηκε στο Κύπελλο ΟΥΕΦΑ, φτάνοντας για πρώτη φορά στην ιστορία της ομάδας στην φάση των *knock-out* αγώνων. Μετά την αποχώρηση του Τζέι-Τζέι Οκότσα το 2006, ο Νόλαν χρίστηκε αρχηγός της ομάδας, οδηγώντας την για μια ακόμη φορά στο Κύπελλο ΟΥΕΦΑ και, για μια ακόμη φορά, στην φάση των *knock-out* αγώνων της διοργάνωσης.

Μετά την άφιξη του Γκάρι Μέγκσον στην τεχνική ηγεσία της Μπόλτον, οι εμφανίσεις τόσο της ομάδας όσο και του Νόλαν γνώρισαν την έντονη κριτική μερίδας των οπαδών της ομάδας. Αυτό οδήγησε τον μέσο στην αποχώρησή του από την ομάδα με προορισμό την Νιούκταστλ Γιουνάιτεντ έναντι ποσού ύψους £4 εκατομμυρίων, στη διάρκεια της μεταγραφικής περιόδου του Ιανουαρίου του. Υπήρξε μέλος της ομάδας που υποβιβάστηκε στην Τσάμπιονσιπ με το τέλος της σεζόν, πραγματοποιώντας δέκα εμφανίσεις, με την νέα του ομάδα να τερματίζει στην 18η θέση. Οι επιδόσεις του Νόλαν την επόμενη σεζόν έτυχαν γενικής αναγνώρισης, καθώς πέτυχε 18 τέρματα—συμπεριλαμβανομένου του πρώτου *[[hat-trick]]* της καριέρας του—βοηθώντας έτσι την ομάδα του να πάρει το εισιτήριο της επιστροφής στην Πρέμιερ Λιγκ, ως πρωταθλήτρια της κατηγορίας. Μετά την άνοδο, ο Νόλαν πήρε προαγωγή ως αρχηγός του συλλόγου του Νιούκαστλ.

Το καλοκαίρι του 2011 ο Νόλαν υπέγραψε στην Γουέστ Χαμ Γιουνάιτεντ συμβόλαιο πενταετούς διάρκειας, σμίγοντας ξανά και πάλι με τον προπονητή του στα *Σφυριά*, τον Σαμ Άλαρνταϊς. Λίγο καιρό μετά την άφιξή του ορίστηκε αρχηγός της ομάδας, την οποία βοήθησε να επιστρέψει στην Πρέμιερ Λιγκ με το πέρας της σεζόν.

## Παραπομπές


## Εξωτερικοί σύνδεσμοι

* Nolan's first BBC column
* Το προφίλ του Κέβιν Νόλαν στην ιστοσελίδα της Νιούκατσλ ΦΚ
* Προφίλ στην ιστοσελίδα της Πρέμιερ Λιγκ 

Κατηγορία:Άγγλοι ποδοσφαιριστές
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Πρέμιερ Λιγκ
Κατηγορία:Άγγλοι ιρλανδικής καταγωγής
People

***People*** (αρχική ονομασία ***People Weekly***) είναι ο τίτλος εβδομαδιαίου Αμερικανικού περιοδικού που περιλαμβάνει ιστορίες σελέμπριτι και ανθρωπίνου ενδιαφέροντος. Ως εκδότης του περιοδικού λειτουργεί η εταιρία Time Inc.. Με 46,6 εκατομμύρια ενήλικους αναγνώστες, το περιοδικό έχει το μεγαλύτερο κοινό σε σχέση με οποιοδήποτε άλλο αμερικανικό περιοδικό. Το *People* είχε διαφημιστικά έσοδα 997 εκατομμυρίων δολαρίων το 2011, το υψηλότερο ποσό από οποιοδήποτε άλλο Αμερικανικό περιοδικό. Το 2006 είχε κυκλοφορία 3,75 εκατομμυρίων και έσοδα που έφταναν τα 1,5 δισεκατομμύρια δολάρια. Ονομάστηκε "Περιοδικό της Χρονιάς" από το περιοδικό *[[Advertising Age]]* τον Οκτώβριο του 2005, για την υπεροχή του στην σύνταξη, στην κυκλοφορία και στη διαφήμιση. Το περιοδικό στην Ελλάδα εκδίδεται κάθε Κυριακή , αρχικά με την Κυριακάτικη Εφημερίδα  και από την 01/07/2018 εκδίδεται με το Έθνος της Κυριακής (έκδοση με τις προσφορές στα 4,25), και στη συνέχεια αυτόνομα στα περίπτερα προς 2 ευρώ. 

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Περιοδικά με τόπο έκδοσης τις Ηνωμένες Πολιτείες
Κατηγορία:Περιοδικά στην αγγλική γλώσσα
Σάουθεντ Γιουνάιτεντ

Η **Σάουθεντ Γιουνάιτεντ** (αγγλικά: Southend United Football Club) είναι αγγλικός ποδοσφαιρικός σύλλογος της περιοχής Πρίτγουελ της πόλης Σάουθεντ στην κομητεία Έσσεξ, έχει έδρα το στάδιο *Ρουτς Χωλ* και παίζει τη χρονκά 2025-26 στη Νάσιοναλ Λιγκ της Αγγλίας.

## Ιστορία
Η Σάουθεντ Γιουνάιτεντ ιδρύθηκε το 1906 και εντάχθηκε στη Σάουθερν Λιγκ, όπου και αγωνίστηκε μέχρι το 1920, όταν η Σάουθερν Λιγκ εντάχθηκε στη Φούτμπολ Λιγκ αποτελώντας την Τρίτη Κατηγορία της και τρίτη κατηγορία του ενιαίου πλέον αγγλικού πρωταθλήματος. Εκείνη τη χρονιά τερμάτισε στη 17η θέση ενώ την αμέσως επόμενη, η Τρίτη Κατηγορία χωρίστηκε σε Βορρά και Νότο με τη Σάουθεντ Γιουνάιτεντ να συμμετέχει στο πρωτάθλημα του Νοτίου Ομίλου όπου και παρέμεινε μέχρι την αναδιάρθρωση της Λίγκας το 1958. Δύο χρονιές πλησίασε στην άνοδο, όταν τερμάτισε 3η το 1932 και το 1950, οι υψηλότερες θέσεις της ομάδας στη Λίγκα έως το 1991.

Το 1958 συμμετείχε στη νέα εθνική Τρίτη Κατηγορία, όπου παρέμεινε έως το 1966 όταν και υποβιβάστηκε για πρώτη φορά στην Τέταρτη Κατηγορία. Εκεί αγωνίστηκε έξι σεζόν μέχρι το 1972 οπότε και ανέβηκε για πρώτη φορά κατηγορία τερματίζοντας 2η πίσω από τη Γκρίμσμπι Τάουν. Το 1976 υποβιβάστηκε ξανά για να προαχθεί πάλι το 1978 ως 2η πίσω από τη Γουότφορντ. Το 1980 επήλθε νέος υποβιβασμός για να ακολουθήσει μια από τις πιο επιτυχημένες σεζόν, με την κατάκτηση του τίτλου στην Τέταρτη Κατηγορία το 1981, με μια σειρά ρεκόρ στην ιστορία της ομάδας . Παρόλα αυτά όμως, τα εισιτήρια παρέμεναν χαμηλά, αντανακλώντας μια εικόνα παρακμής ως προς τη ζωτικότητα της πόλης, δείγμα της οποίας πάντα αποτελεί ο αθλητισμός.

Κατηγορία:Αθλητικοί σύλλογοι Αγγλίας
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1906
Πλίμουθ Άργκαϊλ

Η **Πλίμουθ Άργκαϊλ** (αγγλικά: *Plymouth Argyle*) είναι αγγλικός επαγγελματικός ποδοσφαιρικός σύλλογος, με έδρα την πόλη Πλίμουθ της κομητείας Ντέβον και παίρνει μέρος τη σεζόν 2025-26 στο πρωτάθλημα της Λιγκ Ουάν, ύστερα από υποβιβασμό από τη Τσάμπιονσιπ. 

Από τότε που έγινε επαγγελματικό, το κλαμπ κέρδισε 5 τίτλους πρωταθλητή της Φούτμπολ Λιγκ, 5 της Σάουθερν Λιγκ και έναν της Ουέστερν Λιγκ. Ο σύλλογος πήρε το όνομά του από μια αγγλική θρησκευτική αδελφότητα που άφησε το Πλίμουθ της Αγγλίας για τη Βόρεια Αμερική το 1620. Το έμβλημα της ομάδας απεικονίζει το Μέιφλαουερ, το πλοίο που μετέφερε τους προσκυνητές στη Μασαχουσέτη. Αποτελεί επίσης το ευρισκόμενο πιο νότια και δυτικά κλαμπ στην Αγγλία.

## Παραπομπές


## Εξωτερικοί σύνδεσμοι
*  


Κατηγορία:Ιδρύσεις αθλητικών συλλόγων το 1886
Κατηγορία:Αθλητικοί σύλλογοι Αγγλίας
Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1886
Τέμενος της Παρασκευής

thumb|300px|Παράδειγμα Τεμένους με το όνομα ''Τέμενος της Παρασκευής'' ή ''Τζάμα Μασγίντ'' στο Δελχί, Ινδία.
Με την ονομασία **Τέμενος της Παρασκευής** αναφέρονται πολλά ισλαμικά Τεμένη σε όλο τον κόσμο. Η ονομασία προέρχεται από τον αραβικό όρο *μασιέντ αλ-τζουμά* (Αραβικά: مسجد الجمعة μεταφράζεται ως *Τέμενος της ημέρας συνάθροισης* - εννοεί την Παρασκευή) ή τον όρο *Τζάμα Μασγίντ* (ο όρος αυτός χρησιμοποιείται στην Ινδία).

Στο Ισλάμ η Παρασκευή θεωρείται η κύρια μέρα για συνάθροιση και προσευχή (αντίστοιχα στον Χριστιανισμό αυτή η μέρα είναι η Κυριακή και στον Ιουδαϊσμό το Σάββατο) . Λόγω της σημαντικότητας της ημέρας στο ισλάμ, πολλά Τεμένη έχουν οριστεί ως *Τεμένη της Παρασκευής* και έχουν το όνομα αυτό . Στις ισλαμικές κοινότητες το ορισμένο ως *Τέμενος της Παρασκευής* είναι ξεχωριστό από τα υπόλοιπα τεμένη γιατί διοικείται από την κεντρική ισλαμική αρχή και έχει αρκετά μεγάλο μέγεθος ώστε να χωρούνε όλοι οι πιστοί κατά την μεγάλη προσευχή της Παρασκευής .

## Παραπομπές


Κατηγορία:Τζαμιά
Χρήστος Λούλης

Ο **Χρήστος Λούλης** (Αθήνα, 10 Απριλίου 1976) είναι Έλληνας ηθοποιός.

## Βιογραφικά στοιχεία
Φοίτησε στο Πανεπιστήμιο Πειραιά στο τμήμα Οικονομικής Επιστήμης, αλλά εγκατέλειψε τη σχολή σε ηλικία 20 ετών, για να σπουδάσει υποκριτική στη δραματική σχολή του Θεάτρου Τέχνης Καρόλου Κουν, από όπου αποφοίτησε το 1999. Έχει συμμετάσχει σε αρκετές παραστάσεις του Εθνικού Θεάτρου, κινηματογραφικές ταινίες και τηλεοπτικές σειρές.

Με την ομάδα του Εθνικού Θεάτρου συμμετείχε το 2006 σε περιοδεία στη Νέα Υόρκη με το θεατρικό έργο *[[Πέρσες (Αισχύλου)|Πέρσες]]* του Αισχύλου, ενώ το 2012 συμμετείχε, πάλι με το Εθνικό Θέατρο, στο Φεστιβάλ Σαίξπηρ, που διοργάνωσε το Γκλομπ Θίατερ στο πλαίσιο της Πολιτιστικής Ολυμπιάδας.

Το 2003 τιμήθηκε με το βραβείο Χορν. Το 2008 τιμήθηκε με το Βραβείο Β΄ ανδρικού ρόλου για την ερμηνεία του στην ταινία *[[Σκλάβοι στα δεσμά τους (ταινία)|Σκλάβοι στα δεσμά τους]]*, στο Φεστιβάλ Κινηματογράφου Θεσσαλονίκης.

Το 2004 συμμετείχε ως άνδρας/εραστής στην έναρξη των Ολυμπιακών Αγώνων της Αθήνας.

Το 2019 υποδύθηκε τον Γιάνη Βαρουφάκη στην ταινία του Κώστα Γαβρά ''Ενήλικοι στην αίθουσα''.

Τον Μάιο του 2020 πρωταγωνίστησε σε διαφημιστικό σποτ της Γενικής Γραμματείας Πολιτικής Προστασίας για την αντιμετώπιση της COVID-19. Το σποτ και η ερμηνεία του Λούλη επικρίθηκαν για σεξισμό με αποτέλεσμα το σποτ να αποσυρθεί.

Το 2021 συμμετείχε στην ταινία ''Ο άνθρωπος του Θεού''.

## Προσωπική ζωή
Κατοικεί στην Αθήνα. Είναι νυμφευμένος με την Ελληνοκύπρια ηθοποιό Έμιλυ Κολιανδρή από τις 29 Σεπτεμβρίου 2008 και έχουν αποκτήσει δύο παιδιά, τον Αλέξανδρο και τη Σμαράγδα.

## Θέατρο

## Κινηματογράφος

## Τηλεόραση

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Βραβευμένοι με Χορν
Ένωση της Πατρίδας - Λιθουανοί Χριστιανοδημοκράτες

Η **Ένωση της Πατρίδας - Λιθουανοί Χριστιανοδημοκράτες** (λιθ. *Tėvynės sąjunga – Lietuvos krikščionys demokratai, TS-LKD*), μέχρι το 2008 **Ένωση της Πατρίδας - Συντηρητικοί, Πολιτικοί Κρατούμενοι και Εξορισμένοι, Χριστιανοδημοκράτες**, είναι ένα λιθουανικό κεντροδεξιό κόμμα. Είναι το μεγαλύτερο κόμμα της χώρας, με 18.000 μέλη και 46 από τις συνολικά 141 έδρες του Λιθουανικού Κοινοβουλίου (Σέιμας).

Είναι το μεγαλύτερο κεντροδεξιό κόμμα της χώρας, με φιλελεύθερη συντηρητική, χριστιανοδημοκρατική, οικονομικά φιλελεύθερη και εθνικά προσανατολισμένη ιδεολογία. Τωρινός πρόεδρος του κόμματος είναι ο Γκαμπριέλιους Λάντσμπεργκις μετά την αποχώρηση του Άντριους Κουμπίλιους το 2015. Είναι μέλος του Ευρωπαϊκού Λαϊκού Κόμματος και της Διεθνούς Δημοκρατικής Ένωσης.

## Έδρες σε κοινοβούλια

## Παραπομπές


## Εξωτερικοί σύνδεσμοι
* 

Κατηγορία:Λιθουανικά πολιτικά κόμματα
Κατηγορία:Φιλελεύθερα-Συντηρητικά κόμματα
Κατηγορία:Χριστιανοδημοκρατικά κόμματα
Ντρβένικ Βέλι

Το **Ντρβένικ Βέλι**, (κροατικά: *Drvenik Veli*) είναι νησί της Κροατίας στην Αδριατική Θάλασσα. Έχει έκταση 11,7  τ.χλμ.  και 168 κατοίκους σύμφωνα με την απογραφή του 2001. Πρωτεύουσα του νησιού είναι το Ντρβένικ Βέλικι.

## Παραπομπές


Ντρβένικ Βέλι
Εθνική Λίχτενσταϊν Κ-21 (ποδόσφαιρο ανδρών)

Η **Εθνική Ελπίδων Λίχτενσταϊν** ιδρύθηκε το 1997 από τον Ιβάν Αμβροίσοφ και ο Ζωρζ Σενιάκ και χειρίζεται από την Ποδοσφαιρική Ομοσπονδία Λίχτενσταϊν. Σήμερα η ομάδα αποτελείται από 23 παίκτες που παίζουν σε ομάδες του Λίχτενσταϊν και της Ελβετίας. Σύμφωνα με την ΦΙΦΑ στην Παγκόσμια Κατάταξη είναι η 94η ομάδα ενώ στην Ευρωπαϊκή Κατάταξη είναι το νούμερο 48 από τις 52 Εθνικές Ελπίδων.

## Εξωτερικοί σύνδεσμοι
*Η εθνική Λίχτενσταϊν U-21 στην επίσημη ιστοσελίδα της UEFA

Κατηγορία:Εθνική Λίχτενσταϊν (ποδόσφαιρο)
Λιχτενσταιν
Σβέτι Γκργκουρ

Το **Σβέτι Γκργκουρ**, (κροατικά: *Sveti Grgur*, δηλ. *Άγιος Γρηγόριος*) είναι νησί της Κροατίας στην Αδριατική Θάλασσα. Έχει έκταση 6,4  τ.χλμ. και είναι ακατοίκητο σύμφωνα με την απογραφή του 2001.

## Παραπομπές


Σβέτι Γκργκουρ
Πλινθοπερίκλειστο σύστημα δόμησης

Το συγκεκριμένο σύστημα δόμησης απαντάται στα Βυζαντινά και Μεταβυζαντινά (9ος-11ος αιώνας μ.Χ.) κτίσματα και κυρίως σε εκκλησίες. 
Ο τρόπος χτισίματος είναι χαρακτηριστικός της εποχής. Η χρήση λίθων λαξευμένων ή ημιλαξευμένων, αργόλιθων ή λίθων μαρτυρούν τη σπουδαιότητα 
του κτίσματος. Το σύστημα είναι ως εξής. Χτίζανε  πέντε σειρές λίθους (1 μ. ύψος) και στη συνέχεια δύο σειρές περιμετρικά της τοιχοποιίας 
δύο σειρές οπτοπλινθους. Οι οπτόπλινθοι είναι βυζαντινού τύπου τετράγωνοι ή ορθογωνικής διατομής και φέρουν χαρακιές για καλύτερη πρόσφυση 
του κονιάματος. Επίσης είναι χαρακτηριστικοί διότι φέρουν συνήθως στην εμφανή πλευρά τους χαραγμένα σχέδια και σχήματα τα οποία είναι συμβολικά. 
Τα κενά που μπορεί να δημιουργηθούν ανάμεσα στους λίθους καλύπτονται με κομμάτια από αργόλιθους και περίσσεια ισχυρού κονιάματος.

Κατηγορία:Αρχιτεκτονική κτιρίων
Κατηγορία:Βυζαντινή τέχνη
Τζάμα Μασγίντ (Δελχί)

Το **Τζάμα Μασγίντ** (Περσικά: *مسجد جھان نما*, Χίντι: *मस्जिद जहान नुमा*, Ουρντού: *جامع مسجد*) είναι το κύριο ισλαμικό Τέμενος στην περιοχή του παλιού Δελχί στην Ινδία. 

## Όνομα
Η ονομασία του ως *Τζάμα Μασγίντ*, που σημαίνει Τέμενος της Παρασκευής, αναφέρεται στο γεγονός ότι το Τέμενος αυτό αποτελεί το κύριο χώρο συνάθροισης μουσουλμάνων κατά την προσευχή της Παρασκευής  στο Δελχί. Στο προαύλιο χώρο μπορούν να προσευχηθούν περισσότεροι από 20.000 πιστοί .

## Ιστορία
Η κατασκευή του μνημείου ξεκίνησε το 1650 μετά από ανάθεση του Ινδομογγόλου (Μουγκάλ) κατακτητή Σάχη Τζαχάν. Ο Σάχης Τζαχάν είναι αυτός που ανοικοδόμησε και το μαυσωλείο Τατζ Μαχάλ στην Άγκρα.  Η κατασκευή τελείωσε το 1656 και είναι ένα από τα μεγαλύτερα και διασημότερα ισλαμικά τεμένη της Ινδίας. Βρίσκεται στην αρχή του παζαριού "Τζαβρί" σε ένα πολυσύχναστο δρόμο του Δελχί. 

## Παραπομπές


## Εξωτερικοί σύνδεσμοι
* 

Κατηγορία:Τεμένη της Ινδίας
Κατηγορία:Δελχί
Εκπαραθύρωση

Με τον όρο **εκπαραθύρωση** χαρακτηρίζεται γενικά η απόρριψη οτιδήποτε από παράθυρο. Ειδικότερα όμως χαρακτηρίζεται η εκούσια ρίψη ανθρώπου από παράθυρο με σκοπό τον φόνο του, που πρόκειται για εγκληματική πράξη. Αν για οποιοδήποτε λόγο δεν επέλθει τελικά φόνος του θύματος, υφίσταται η απόπειρα φόνου. Σημειώνεται, αφενός, ότι το θύμα θα πρέπει πριν την εκπαραθύρωσή του να είναι εν ζωή και αφετέρου η πράξη να είναι εκούσια, διαφορετικά, (αν είναι ακούσια) κρίνεται ως αυτοκτονία ή προσπάθεια διάσωσης λόγω κάποιου κινδύνου, χωρίς και να αποκλείεται περίπτωση έκρηξης όπου η πράξη να είναι παράγωγη ωστικού κύματος.

Ο όρος εκπαραθύρωση προήλθε μετά από επιτυχή μετάφραση στην ελληνική του γαλλικού όρου "*'defenestration*" που καθιερώθηκε από τρία ιστορικά γεγονότα, που συνέβησαν και τα τρία στην ίδια πόλη, την Πράγα, χαρακτηριζόμενα με το έτος του συμβάντος:
# η Εκπαραθύρωση της Πράγας (1419),
# η Εκπαραθύρωση της Πράγας (1618) και
# η Εκπαραθύρωση της Πράγας (1948) η οποία και  αμφισβητείται αν τελικά ήταν αυτοκτονία.

Σημειώνεται ότι στην Αθήνα στη δεκαετία του 1970 σημειώθηκε μία εκπαραθύρωση νεαρής κοπέλας από παράθυρο ξενοδοχείου κοντά στην πλατεία Ομονοίας. Από την ιατροδικαστική όμως έρευνα διαπιστώθηκε ότι ο θάνατος στο θύμα είχε επέλθει προηγουμένως συνεπεία πνιγμού που είχε υποστεί από μοιραία ερωτική στάση, γεγονός που δημιούργησε πανικό στον σύντροφό της ο οποίος και την έριξε στη συνέχεια από το παράθυρο ώστε να φανεί ως αυτοκτονία.

## Πηγές
* Μεγάλη Ελληνική Εγκυκλοπαίδεια τομ.Β΄ (συμπλήρωμα), σελ.805.
## Εξωτερικοί σύνδεσμοι

Κατηγορία:Εγκλήματα
Γιάκομπ Σαϊζενέγκερ

Ο **Γιάκομπ Σαϊζενέγκερ** (γερμανικά: *Jakob Seisenegger*, Κάτω Αυστρία, 1504/5 – Λιντς, 1567) ήταν Γερμανός ζωγράφος και προσωπογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.

## Βιογραφικά στοιχεία
To 1531 ο Γιάκομπ Σαϊζενέγκερ εργαζόταν ως ζωγράφος στην αυλή του Αυτοκράτορα Φερδινάνδου Α' στο Άουγκσμπουργκ, όπου και εργάστηκε εκτενώς για τους Αψβούργους.

Είναι κυρίως γνωστός για τις προσωπογραφίες του  και, αν και η τεχνική του δεν ξεχωρίζει ιδιαίτερα, είχε συνεισφορά στη διάδοση του ολόσωμου πορτραίτου.

thumb|200px|«Προσωπογραφία του Αυτοκράτορα Καρόλου Ε'», 1532, Μουσείο Ιστορίας της Τέχνης, Βιέννη, Αυστρία.Το 1532 φιλοτέχνησε ένα ολόσωμο *«Πορτραίτο του Καρόλου Ε'»* (Μουσείο Ιστορίας της Τέχνης, Βιέννη) που αποτέλεσε μοντέλο για το διασημότερο πορτραίτο του ηγεμόνα από τον Τιτσιάνο (Πράδο, Μαδρίτη).

Ταξίδεψε πολύ, αναλαμβάνοντας παραγγελίες στην Ιταλία, την Ολλανδία και την Ισπανία, όπως και διάφορες πόλεις της Κεντρικής Ευρώπης: Ίνσμπρουκ, Πράγα και Βιέννη.

## Ενδεικτική εργογραφία
* «Προσωπογραφία της Αρχιδούκισσας Μαγδαληνής», άγνωστη ημερομηνία, Μουσείο Ιστορίας της Τέχνης, Βιέννη, Αυστρία.
* «Προσωπογραφία του Αυτοκράτορα Καρόλου Ε'», 1532, Μουσείο Ιστορίας της Τέχνης, Βιέννη, Αυστρία.
* «Προσωπογραφία της Αρχιδούκισσας Άννας, κόρης του Φερδινάνδου Α'», 1545, Μουσείο Ιστορίας της Τέχνης, Βιέννη, Αυστρία.
* «Προσωπογραφία του Αρχιδούκα Φερδινάνδου του Τιρόλου», 1548, Μουσείο Ιστορίας της Τέχνης, Βιέννη, Αυστρία.
* «Προσωπογραφία κοριτσιού», προσωπογραφία, περ. 1545-50, Εθνική Πινακοθήκη, Λονδίνο, Ηνωμένο Βασίλειο.
* «Προσωπογραφία της Αρχιδούκισσας Μαρίας με τη μεγαλύτερη θυγατέρα της, Μαρία Ελεονώρα», περ. 1555, Μουσείο Ιστορίας της Τέχνης, Βιέννη, Αυστρία.
* «Προσωπογραφία του Wilhelm Neythart», 1565, Μουσείο Καλών Τεχνών της Βουδαπέστης, Ουγγαρία.

## Δείτε επίσης
* Αναγεννησιακή τέχνη στη Γερμανία
* Αναγέννηση στη Βόρεια Ευρώπη

## Παραπομπές


## Βιβλιογραφία
* Pope-Hennessy, John (1992), *«The Portrait in the Renaissance: The A. W. Mellon Lectures in the Fine Arts 1963»*, Princeton University Press, ISBN 978-0-691-01825-6.

## Εξωτερικοί σύνδεσμοι

* Seisenegger, Jakob, κατάλογος έργων σε διάφορα μουσεία ανά τον κόσμο.
* Seisenegger, Jakob, κατάλογος έργων στην Web Gallery of Art.
* Seisenegger, Jakob, παρουσίαση έργων στον ιστότοπο Terminartors.com.
* Seisenegger, Jakob, παρουσίαση έργων στον ιστότοπο του Μουσείου της Ιστορίας της Τέχνης στη Βιέννη.

Κατηγορία:Αυστριακοί ζωγράφοι
Κατηγορία:Ζωγράφοι της Αναγέννησης
Κατηγορία:Προσωπογράφοι
Ελεύθερη Ουκρανία

μικρογραφία|Θέση της Ελεύθερης Ουκρανίας στον χάρτη της Ουκρανίας
Η **Ελεύθερη Ουκρανία** (Ουκρανικά: *Слобiдська Україна*, Ρωσικά: *Слобожанщина*) ήταν μια ιστορική περιοχή της Ρωσικής Αυτοκρατορίας του 17ου - 18ου αιώνα που καταλάμβανε το έδαφος του σημερινού Χάρκοβο καθώς και τμήματα των περιοχών Ντονέτσκ, Βοροσίλοφγκραντ, Βορόνεζ, Μπέλγκοροντ και Κουρσκ.

Κατά το δεύτερο μισό του 16ου αιώνα η περιοχή αυτή κατοικήθηκε από Ουκρανούς Κοζάκους και αγρότες που κατέφυγαν εκεί εξ αιτίας της καταπίεσης που δέχονταν από Πολωνούς μεγιστάνες, ευρισκόμενοι υπό την κυριαρχία της άλλοτε Ρτζετσποσπόλιτα (= παλαιότερη ονομασία της Πολωνίας, κατ΄ έννοια της δημοκρατίας). Οι παραπάνω έποικοι της περιοχής αυτής εγκαταστάθηκαν σε μεγάλα "ελεύθερα χωριά", απ΄ όπου και τελικά η ονομασία "ελεύθερη Ουκρανία".

Ο δε κοζακικός εξ αυτών πληθυσμός ονομάστηκε "ελεύθεροι κοζάκοι". Οι Τσάροι εκμεταλλευόμενοι κατάλληλα το γεγονός αυτής της εγκατάστασης συνέδραμαν για την ανάπτυξη της περιοχής έχοντας έτσι έτοιμο εγκατεστημένο μόνιμα ακριτικό λαό για να συνδράμει σε τυχόν πολεμική εμπλοκή με την Πολωνία. Εκ του λόγου αυτού στο βόρειο τμήμα της Ελεύθερης Ουκρανίας εγκαταστάθηκαν και Ρώσοι στρατιώτες, καθώς και πολλοί δραπέτες αγρότες. Για την Πολωνία η περιοχή αυτή θεωρούταν αναρχοκρατούμενη. Τελικά με παρέμβαση των Τσάρων, το 1765, στην Ελεύθερη Ουκρανία δημιουργήθηκε και αναγνωρίστηκε δικό της Κυβερνείο όπου το 1835 μετονομάστηκε σε κυβερνείο του Χάρκοβο, ή Χαρκόβου, εγκαταλείποντας την ονομασία Ελεύθερη Ουκρανία.

## Ετυμολογία
Το όνομα προέρχεται από τον όρο σλομπόντα ( = ελεύθερος), αναφερόμενο σε οποιοδήποτε αποικιακό οικισμό ή αποικία απαλλαγμένη από φορολογικές υποχρεώσεις και την λέξη Ουκρανία με την αρχική της έννοια ως "συνοριακή περιοχή". Η ετυμολογία της λέξης Ουκρανία εκλαμβάνεται ως έτσι μεταξύ των Ρώσων, καθώς και από Ουκρανούς και ξένους ιστορικούς όπως οι Ορέστ Σουμπτέλνι, Πωλ Μάγκοτσι, Ομελιάν Πρίτσακ, Μιχαήλο Χρουσέβσκι, Ιβάν Οχιγιένκο, Πέτρο Τολότσκο και άλλους. Υποστηρίζεται από την Εγκυκλοπαίδεια της Ουκρανίας και το Ετυμολογικό λεξικό της Ουκρανικής γλώσσας. Στη Ρωσία, το όνομα "Ουκρανία" θεωρείται ως υποκείμενο του οκράινα, δηλαδή ένα σύνορο (κράι), οπότε η Ελεύθερη Ουκρανία είναι γνωστή ως "σύνορα προς ελεύθερη εγκατάσταση". Στην Ουκρανία, η περιοχή είναι αποδεκτή ως περιοχή ελεύθερη προς εγκατάσταση, μέρος του συνόλου της Ουκρανίας.

## Γεωγραφική έκταση
Το έδαφος της ιστορικής Ελεύθερης Ουκρανίας αντιστοιχεί στην επικράτεια της σημερινής ουκρανικής περιφέρειας (επαρχία) του Χαρκόβου (στο σύνολό της) και τμήματα των περιοχών Σούμι, Ντόνετσκ και Λουχάνσκ. Επίσης καταλαμβάνει τμήματα των περιφερειών Μπέλγκοροντ, Κουρσκ και Βορόνεζ της Ρωσίας.

## Παραπομπές


## Πηγές
* Μεγάλη Σοβιετική Εγκυκλοπαίδεια, τομ.10ος, σελ.509.

Κατηγορία:Υποδιαιρέσεις της Ρωσικής Αυτοκρατορίας
Κατηγορία:Ιστορικές περιοχές της Ουκρανίας
Κατηγορία:Ιστορικές περιοχές της Ρωσίας
Γκρουπ Σπορτίφ Κονσολά

Η **Γκρουπ Σπορτίφ Κονσολά** (ή **Κονσολά Μαρσέιγ**) είναι γαλλική ποδοσφαιρική ομάδα, με έτος ίδρυσης το 1964 και με έδρα την συνοικία Κονσολά της Μασσαλίας. Ο σύλλογος, πρόεδρος του οποίου είναι ο Ζαν-Λυκ Μενγκαλόν, αγωνίζεται για την σεζόν 2012-2013 στο Ερασιτεχνικό Πρωτάθλημα Γαλλίας (Δ' Εθνική).

## Ιστορία
Η Γκρουπ Σπορτίφ Κονσολά ιδρύθηκε το 1964 και μετρά σήμερα 350 εργαζόμενους. Το 1983, ο Ζαν-Λυκ Μενγκαλόν γίνεται πρόεδρος της ομάδας, παραμένοντας σε αυτή την θέση μέχρι και σήμερα. Με το τέλος της σεζόν 2010-2011 που της αποφέρει μια δεύτερη θέση στη γενική κατάταξη, η ΓΣ Κονσολά προβιβάζεται για πρώτη φορά στην ιστορία της στο Ερασιτεχνικό Πρωτάθλημα Γαλλίας (CFA).

## Αποτελέσματα ανά σεζόν





## Τίτλοι
***[[Ένωση Ποδοσφαίρου Μεσογείου#Τοπικές διοργανώσεις|Ντιβιζιόν Ντ'Ωνέρ Μεσογείου]]** (**1**) : 
**Πρωταθλήτρια : 2006

## Σημαντικοί παίκτες

### Γήπεδο
thumb|Κερκίδα του Σταντ ντε Λα Μαρτίν.
Η ΓΣ Κονσολά δίνει τους εντός έδρας αγώνες της στο Σταντ ντε Λα Μαρτίν, το οποίο βρίσκεται στο *Chemin de la Martine*, στο 15ο Δημοτικό Διαμέρισμα της Μασσαλίας. Το συγκεκριμένο γήπεδο διαθέτει χορτάρι.

## Παραπομπές


Κατηγορία:Ιδρύσεις αθλητικών συλλόγων το 1964

Κατηγορία:Ποδόσφαιρο στη Μασσαλία
Στάικος

Με το όνομα ή επώνυμο **Στάικος** αναφέρονται οι αγωνιστές της Επανάστασης του 1821:
*Στάικος Σταϊκόπουλος, αγωνιστής και πληρεξούσιος από τη Ζάτουνα της Αρκαδίας
*Άγγελος Στάικος αγωνιστής και στρατιωτικός από τη Ζάτουνα της Αρκαδίας
*Στάμος Στάικος, αγωνιστής και πολιτικός 
*Στάικος αγωνιστής από το Γκορνίτσοβο (Κέλλη) Φλώρινας

και οι:
*Ευάγγελος Στάικος, βουλευτής Φθιώτιδας του ΠΑΣΟΚ και γενικός γραμματέας του υπουργείου Δικαιοσύνης
*Γεώργιος Ιω. Στάϊκος βουλευτής Τριχωνίας το 1850
Μεγαοικοσύστημα

Τα **μεγαοικοσυστήματα** ή **μεγακοινότητες**, όπως επίσης ονομάζονται, είναι φυσικές ενότητες ηπειρωτικής ή και παγκόσμιας εξάπλωσης ,οι οποίες καθορίζονται από το κοινό κλίμα των περιοχών που περικλείουν. Μπορεί να διακόπτονται ή να είναι συνεχείς ανάλογα με το αν οι ήπειροι που περιλαμβάνουν ενώνονται μεταξύ τους, για παράδειγμα η Ευρώπη με την Ασία, ή όχι, όπως η Ευρώπη με την Αμερική. Παραδείγματα μεγαοικοσυστημάτων αποτελούν το βόρειο δάσος κωνοφόρων ή η τάιγκα, που εμφανίζονται ταυτόχρονα στη Βόρεια Αμερική, την Σκανδιναβία και βόρεια Ασία.

## Παραπομπές


Κατηγορία:Βιογεωγραφία
Κατηγορία:Ενδιαιτήματα
Ίλοβικ

Το **Ίλοβικ**, (κροατικά: *Ilovik*) είναι νησί της Κροατίας στην Αδριατική Θάλασσα. Έχει έκταση 5,5  τ.χλμ.  και 104 κατοίκους σύμφωνα με την απογραφή του 2001. Πρωτεύουσα του νησιού είναι το Ίλοβικ.

## Παραπομπές


Κατηγορία:Νησιά της Κροατίας
Σβέτι Κλέμεντ

Το **Σβέτι Κλέμεντ**, (κροατικά: *Sveti Klement*, δηλ. *Άγιος Κλήμης*) είναι νησί της Κροατίας στην Αδριατική Θάλασσα. Έχει έκταση 5,3  τ.χλμ. και είναι ακατοίκητο σύμφωνα με την απογραφή του 2001.

## Παραπομπές


Σβετι Κλεμεντ